KOMISSION ASETUS (EY) N:o 1146/94, annettu 19 päivänä toukokuuta 1994, kukkakaalien, persikoiden, nektariinien ja sitruunoiden interventiokynnyksen tason vahvistamisesta markkinointivuodeksi 1994/1995



Virallinen lehti nro L 128 , 20/05/1994 s. 0009 - 0010

Suomenk. erityispainos Alue 3 Nide 57 s. 0125

Ruotsink. erityispainos Alue 3 Nide 57 s. 0125



KOMISSION ASETUS (EY) N:o 1146/94, annettu 19 päivänä toukokuuta 1994, kukkakaalien, persikoiden, nektariinien ja sitruunoiden interventiokynnyksen tason vahvistamisesta markkinointivuodeksi 1994/1995 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (EY) N:o 3669/93(2), ja erityisesti sen 16 a artiklan 5 kohdan ja 16 b artiklan 4 kohdan, ottaa huomioon hedelmä-ja vihannesalan yhteisestä markkinajärjestelystä annetun asetuksen (ETY) N:o 1035/72 16 b artiklan soveltamista koskevista säännöistä persikoiden, sitruunoiden ja appelsiinien osalta 19 päivänä heinäkuuta 1988 annetun neuvoston asetuksen (ETY) N:o 2240/88(3), sellaisena kuin se on viimeksi muutettuna asetuksella (ETY) N:o 1623/91(4), ja erityisesti sen 1 artiklan 3 kohdan, ottaa huomioon omenien ja kukkakaalien interventiokynnyksen käyttöön ottamisesta 27 päivänä huhtikuuta 1989 annetun neuvoston asetuksen (ETY) N:o 1121/89(5), sellaisena kuin se on viimeksi muutettuna asetuksella (ETY) N:o 1754/92(6), ja erityisesti sen 3 artiklan, sekä katsoo, että asetuksen (ETY) N:o 1035/72 16 a artiklassa määritellään nektariinien interventiokynnyksen vahvistamisperusteet; komission tehtävänä on vahvistaa tämä interventiokynnys soveltamalla kyseisen artiklan 2 kohdassa määriteltyjä prosentteja tuoreena käytettäväksi tarkoitettujen hedelmien tuotannon keskiarvoon viideltä viimeiseltä markkinointivuodelta, joilta tiedot ovat käytettävissä, asetuksen (ETY) N:o 2240/88 1 artiklassa määritellään persikoiden ja sitruunoiden interventiokynnysten vahvistamisperusteet; komission tehtävänä on vahvistaa nämä interventiokynnykset soveltamalla kyseisen artiklan 1 ja 2 kohdassa määriteltyjä prosentteja tuoreena käytettäväksi tarkoitettujen hedelmien tuotannon keskiarvoon viideltä viimeiseltä markkinointivuodelta, joilta tiedot ovat käytettävissä; sitruunajalosteiden kaupan pitämisen edistämiseen tarkoitettujen erityistoimenpiteiden säätämisestä annetun asetuksen (ETY) N:o 1035/77 muuttamisesta ja sitruunoita koskevan interventiokynnyksen soveltamissääntöjen muuttamisesta 7 päivänä toukokuuta 1990 annetun neuvoston asetuksen (ETY) N:o 1199/90(7) 2 artiklan mukaan sitruunoille näin laskettuja kynnyksiä on korotettava niiden sitruunoiden, jotka on toimitettu jalostettavaksi markkinointivuosien 1984/1985-1988/1989 aikana ja joista on maksettu vähintään vähimmäishinnan suuruinen hinta, määrän keskiarvoa vastaavalla määrällä, asetuksen (ETY) N:o 1121/89 2 artiklassa määritellään kukkakaalien interventiokynnyksen vahvistamisen perusteet; komission tehtävänä on vahvistaa tämä interventiokynnys soveltamalla kyseisen artiklan 1 kohdassa määriteltyjä prosentteja tuoreena käytettäväksi tarkoitettujen hedelmien tuotannon keskiarvoon viideltä viimeiseltä markkinointivuodelta, joilta tiedot ovat käytettävissä, on tarpeen määritellä kahdentoista peräkkäisen kuukauden jakso, jonka perusteella arvioidaan asetuksen (ETY) N:o 1035/72 16 b artiklan 1 kohdan mukaisesti kukkakaalien ja sitruunoiden interventiokynnysten ylittyminen, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Kukkakaalien, persikoiden, nektariinien ja sitruunoiden interventiokynnysten taso markkinointivuodeksi 1994/1995 vahvistetaan seuraavasti: - kukkakaalit: 64 300 tonnia, - persikat: 303 600 tonnia, - nektariinit: 83 100 tonnia, - sitruunat: 363 000 tonnia. 2 artikla 1. Kukkakaalien interventiokynnyksen ylittäminen arvioidaan 1 päivän helmikuuta 1994 ja 31 päivän tammikuuta 1995 välisenä aikana toteutettujen interventioiden perusteella. 2. Sitruunoiden interventiokynnyksen ylittäminen arvioidaan 1 päivän maaliskuuta 1994 ja 28 päivän helmikuuta 1995 välisenä aikana toteutettujen interventioiden perusteella. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä toukokuuta 1994. Komission puolesta René STEICHEN Komission jäsen (1) EYVL N:o L 118, 20.5.1972, s. 1 (2) EYVL N:o L 338, 31.12.1993, s. 26 (3) EYVL N:o L 198, 26.7.1988, s. 9 (4) EYVL N:o L 150, 15.6.1991, s. 8 (5) EYVL N:o L 118, 29.4.1989, s. 21 (6) EYVL N:o L 180, 1.7.1992, s. 23 (7) EYVL N:o L 119, 11.5.1990, s. 61